CELEX: 32013R0492
Language: hu
Date: 2013-05-28 00:00:00
Title: A Bizottság 492/2013/EU végrehajtási rendelete ( 2013. május 28. ) az 533/2007/EK rendeletnek, az 536/2007/EK rendeletnek és a 442/2009/EK rendeletnek a behozatali vámkontingensen belül e rendeletek alapján igénybe vehető mennyiségek tekintetében történő módosításáról

29.5.2013   
            
            
               HU
            
            
               Az Európai Unió Hivatalos Lapja
            
            
               L 142/1
            
         A BIZOTTSÁG 492/2013/EU VÉGREHAJTÁSI RENDELETE
   (2013. május 28.)
   az 533/2007/EK rendeletnek, az 536/2007/EK rendeletnek és a 442/2009/EK rendeletnek a behozatali vámkontingensen belül e rendeletek alapján igénybe vehető mennyiségek tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére, összefüggésben a 4. cikkével,
   mivel:
   
               (1)
            
            
               A baromfihús-ágazatra vonatkozó vámkontingens megnyitásáról és kezeléséről szóló, 2007. május 14-i 533/2007/EK bizottsági rendelet (2), az Amerikai Egyesült Államok részére a baromfihúsra vonatkozóan kiutalt vámkontingens megnyitásáról és kezeléséről szóló, 2007. május 15-i 536/2007/EK bizottsági rendelet (3) és a sertéshúságazatra vonatkozó közösségi vámkontingensek megnyitásáról és kezeléséről szóló, 2009. május 27-i 442/2009/EK bizottsági rendelet (4) vámkontingenseket nyit meg a baromfihús- és a sertéshústermékek meghatározott mennyisége tekintetében.
            
         
               (2)
            
            
               A 2013/125/EU tanácsi határozattal (5) jóváhagyott, az Európai Unió és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás a baromfihús- és a sertéshústermékekre vonatkozó uniós behozatali vámkontingensek növeléséről rendelkezik. Ezért a baromfihús- és a sertéshústermékekre igénybe vehető uniós behozatali vámkontingenseket ennek megfelelően módosítani kell.
            
         
               (3)
            
            
               Az 533/2007/EK, az 536/2007/EK és a 442/2009/EK rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 533/2007/EK rendelet I. melléklete e rendelet I. mellékletének megfelelően módosul.
   2. cikk
   Az 536/2007/EK rendelet I. melléklete e rendelet II. mellékletének megfelelően módosul.
   3. cikk
   A 442/2009/EK rendelet I. melléklete e rendelet III. mellékletének megfelelően módosul.
   4. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet a 2013. július 1-jén kezdődő kontingensévtől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 28-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 125., 2007.5.15., 9. o.
   
      (3)  HL L 128., 2007.5.16., 6. o.
   
      (4)  HL L 129., 2009.5.28., 13. o.
   
      (5)  HL L 69., 2013.3.13., 4. o.
   
      I. MELLÉKLET
      Az 533/2007/EK rendelet I. mellékletének táblázata a következőképpen módosul:
      
                  1.
               
               
                  a P2 csoportszám sorában az „Éves mennyiség (tonna)” oszlop bejegyzése helyébe a „8 570” bejegyzés lép;
               
            
                  2.
               
               
                  a P3 csoportszám sorában az „Éves mennyiség (tonna)” oszlop bejegyzése helyébe a „2 705” bejegyzés lép;
               
            
                  3.
               
               
                  a P4 csoportszám sorában az „Éves mennyiség (tonna)” oszlop bejegyzése helyébe az „1 781” bejegyzés lép.
               
            
   
      II. MELLÉKLET
      Az 536/2007/EK rendelet I. mellékletének táblázatában az „A termék összmennyisége (tonnában) 2006. július 1-jétől” oszlop bejegyzése helyébe a „21 345” bejegyzés lép, és a szóban forgó oszlop címének helyébe a következő szöveg lép: „Éves mennyiség (tonna)”.
   
   
      III. MELLÉKLET
      A 442/2009/EK rendelet I. melléklete a következőképpen módosul:
      
                  1.
               
               
                  az A. rész táblázatában a 09.0123 tételszám sorában a negyedik, „Mennyiség tonnában (termék tömege)” oszlop bejegyzése helyébe a „6 135” bejegyzés lép;
               
            
                  2.
               
               
                  a B. rész táblázatában a 09.4170 tételszám sorában a negyedik, „Mennyiség tonnában (termék tömege)” oszlop bejegyzése helyébe a „4 922” bejegyzés lép.